laion/Wikipedia-Exotic huggingface dataset:
הבניה אישית

הבניה אישית (באנגלית: Personal construct) היא אחד משני הסוגים העיקריים של הבניה מנטלית, ולמעשה הסוג הבסיסי המתרחש בקרב הנפש (Mind) של האדם עצמו. זאת להבדיל מהבניה קבוצתית, שהיא הופעה של אותה ההבניה פחות או יותר, בנפשם של פרטים מקבוצה מובחנת מסוימת, כגון הבניית מציאות שחולקים רופאים בהקשר יעילותה של תרופה מסוימת לטיפול בבעיה מסוימת. המונח הבניה אישית אינו מאוד שונה ממונח האב שלו (הבניה מנטלית, Mental construct), ויכול לחפוף לעיתים למונח הנגדי שלו, "הבניה קבוצתית" (Collective construct). עם זאת, מונח זה עלול לשמש חוקרים מסוימים (מן הפילוסופיה והמדע כאחת) בעודם מעוניינים להדגיש את הפרסונליות של מבנה מנטלי מסוים, בו הם עוסקים. את המונח הבניה אישית, טבע הפסיכולוג ג'ורג' קלי (1905-1967) כחלק מתאוריית ההבניה האישית, שפיתח. מונח זה שמיש מאוד בפילוסופיה ובמדעים כמתאר את הפרשנות הנפשית שמנהיג הפרט לאובייקט או תרחיש פיזיקליים. כמונח המדגיש את ההטעמה האישית, או לחלופין, את הפרשנות האישית הספציפית לאובייקט פיזיקלי נתון, הרי שייתכנו אינספור דוגמאות להבניה מנטלית: מצב שבו אדם מַבנה אדם אחר שהוא מזוקן וחובש כיסוי-ראש דמוי כיפה כ"יהודי" כשבפועל הוא בכלל משתייך לדת האסלאם (הלבוש של יהודים ומוסלמים דתיים מקהילות מסוימות אכן דומה מאוד לעיתים). אדם מבנה שיר מסגנון מוזיקה א' כ"שייך בוודאות" לסגנון מוזיקה ב' (בגלל דמיון) כאשר ההבניה הקבוצתית מצד הסובבים אותו היא שמדובר בסגנון מוזיקה א'. אדם מבנה אישה טרנסקסואלית כאישה לכל דבר ועניין בעוד שכמה אחרים בסביבתו יבנו אישה זו כ"גבר". אדם מבנה אדם אחר כ"עצבני" לאחר שראה אותו מתעצבן פעם אחת ויחידה. אדם בעל יכולת חישת רעש גבוהה מאוד, עלול לחוש שיר במספר נתון של דציבלים חזק הרבה יותר משיחושו אותו אחרים בסיבתו, ועל כן הוא מַבנה מנטלית את הסאונד כ"חזק מאד", בעוד שרבים אחרים בסביבתו יבנו אותו כ"רגיל" או "לא חזק במיוחד". אין לבלבל בין הבניה מנטלית פרסונלית לבין מנגנוני עיבוד נוירוביולוגיים (או צורותם הייחודית בכל פרט נתון); הבניה מנטלית נוגעת לפרשנות הנפשית המתקבלת לגירוי (שיכול להיות בעצמו נפשי ולא חיצוני) ולא לעיבוד המידע הנוירונאלי בהקשרו. מבנה מנטלי כוזב יכול להוות אשליית תפיסה (Illusion); כאשר אדם א' רואה דמות אנושית (אדם ב') ממרחק רב אך בטוח כי מדובר למעשה בפאדם ג', הוא הרי מבנה הבניה כוזבת לפיה אדם ב' הוא אדם ג'. כאשר יתקרב אליו יותר ויזהו כאדם ב' יבין כי טעה, והמבנה המנטלי (כלומר, הפרשנות המנטלית שלו לאובייקט הפיזיקלי שהוא אותה דמות), יתמוגג. במצב זה בפירוש קיימת הבניה מנטלית פרסונלית, אך לא כזו שהיא קבוצתית (קולקטיבית). מבנה מנטלי פרסונלי עלול להיות צורה ראשונית של חשיבה סטריאוטיפית; מבנה מנטלי זה יכול להיות נפוץ (או מופץ) בקרב אנשים שונים הנמצאים בקרבת מושא ההבניה, ובכך להפוך להבניה חברתית, אך גם לשמש כסטריאוטיפ המעצב את עיבוד המידע שלהם בהקשרו. כך למשל, אדם א' שהוא צבר, עלול להיקלע לשיחה לא נעימה עם עולה חדש, ולהבנות עליו מבנה תאורטי לפיו הוא "אדם מעצבן"; אם רבים אחרים יבנו הבניה כזאת בעצמם, או יאמצו אותה לחיקם (מתוקף ביקורת ששמעו על אותו עולה חדש), הרי שעל פי הדעה הרווחת ההבניה הזו תזכה גם להיקרא קולקטיבית. תורת מבנה אישי, דף שער בספרייה הלאומית Kelly, G.A. The Psychology of Personal Constructs. New York: Norton, 1955. Kelly's main opus in two volumes. Personal construct theory. ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
פוסי

האם התכוונתם ל... אישים בוב פוסי – שחקן ורקדן אמריקאי דיאן פוסי – זואולוגית אמריקאית טיילר פוסי – שחקן ומוזיקאי אמריקאי פוסי – שחקנית מצרייה להקות פוסי ריוט – הרכב פאנק רוק פמיניסטי רוסי הפוסי של לוסי – להקת פאנק ישראלית
טונאטיאו

במיתולוגיה האצטקית, טונאטיאו (Ōllin Tōnatiuh "תנועת השמש") היה אל שמש. העם האצטקי ראה בו כמנהיג של טולן, העולם הבא. אל זה היה ידוע כשמש החמישית, משום שהאצטקים האמינו כי הוא היה השמש שהחליפה את השמש הרביעית לאחר שזו גורשה מהשמים. על פי המיתולוגיה האצטקית כל שמש היא אל עם עידן קוסמי משלו, האצטקים האמינו שהם עדיין בעידן של טונאטיאו. לפי מיתוס הבריאה האצטקית, האל דרש קורבנות אדם כמחווה ובלעדיה יסרבו להעביר דרך השמים. נהוג לחשוב כיום כי 20,000 בני אדם הוקרבו בכל שנה לטונאטיאו ואלים אחרים, אם כי ייתכן שמספר זה מנופח על ידי האצטקים, שרצו לעורר פחד באויביהם, או על ידי הספרדים, שרצו להכפיש את האצטקים. האצטקים היו מוקסמים מהשמש וצפו בה בזהירות, והיה להם לוח שנת שמשי דומה לזה של המאיה. ברבים מהמונומנטים האצטקים שנותרו היום יש מבנים מיושרים עם השמש. על פי המיתולוגיה האצטקית, טונאטיאו נודע בשם "השמש החמישית", מתוך חמש השמשות, חמישה ניסיונות בריאה. טונאטיאו מתואר כאל עז ולוחמני, הוא נראה לראשונה באמנות הפוסט-קלאסית הקדומה של הציוויליזציה הפרה-קולומביאנית המכונה טולטק (אנ'). הקשר הסימבולי של טונאטיאו עם הנשר רומז לאמונה האצטקית במסעו כשמש הנוכחית, הנוסע על פני השמים בכל יום, שם ירד במערב ועלה במזרח. האצטקים סברו כי מסעו מתקיים על ידי הקרבה יומיומית של בני אדם. טונאטיאו נחשב לאל המרכזי באבן לוח השנה האצטקי. בתרבות הטולטקית, טונאטיאו מזוהה לעיתים קרובות עם כוכב הלכת ונוס. מדיה וקבצים בנושא טונאטיאו בוויקישיתוף טונאטיאו, באתר אנציקלופדיה בריטניקה (באנגלית) טונאטיאו, באתר אנציקלופדיית ההיסטוריה העולמית (באנגלית) An illustrated dictionary of the gods and symbols of ancient Mexico and the Maya by Miller, Mary Ellen; Taube, Karl A
צ'מברלין

האם התכוונתם ל... צ'מברלין (תואר) – שמו האנגלי של פקיד מלכותי בכיר הממונה על ניהול משק הבית המלכותי. בצרפתית נקרא התפקיד "שאמבלאן", ובגרמנית - "קאמרהר". לורד צ'מברלין – נושא התפקיד בממלכה המאוחדת אנשים שזהו שם משפחתם: אוסטן צ'מברלין – מדינאי בריטי בכיר וזוכה פרס נובל לשלום אוון צ'מברלין – פיזיקאי וחתן פרס נובל אמריקאי ארתור נוויל צ'מברלין – ראש ממשלת בריטניה בין השנים 1937–1940 ג'וזף צ'מברלין – שר המושבות הבריטי ואביהם של נוויל ואוסטן צ'מברלין וילט צ'מברלין – כדורסלן אמריקני יוסטון סטיוארט צ'מברלין – סופר בריטי אנטישמי ריצ'רד צ'מברלין – שחקן תיאטרון וקולנוע אמריקאי קווין צ'מברלין – שחקן תיאטרון אמריקאי אלכס אוקסלייד-צ'מברלין – כדורגלן אנגלי אחרים: אנשי הלורד צ'מברלין – להקת התיאטרון של ויליאם שייקספיר מותה של עזריה צ'מברלין – פרשת היעלמותה של תינוקת אוסטרלית
אגאלוך

אגאלוק (אנגלית: Agalloch) הייתה להקת אקסטרים מטאל מפורטלנד שבאורגון, ארצות הברית. אלבומיה של אגאלוק הם בסגנון בלאק מטאל ובלאק מטאל אווירתי, אך היא משלבת סגנונות רבים במוזיקה שלה, כגון פוסט-מטאל ודום מטאל. הלהקה אימצה לעצמה צליל ייחודי שמורכב משירת בלאק מטאל עם אלמנטים של פולק ודום מטאל, מעברים אקוסטיים ואווירה מלנכולית ואפלה. האלבום השלישי יצא ב-2006. רבים הוגים את שמה של הלהקה כ"אגאלוך", אך ההגייה הנכונה היא "אגאלוק". הלהקה הודיעה על פירוקה במאי 2016, בעמוד הפייסבוק הראשי של אגאלוק. ג'ון הוגם (שירה / גיטרה) דון אנדרסון (גיטרה) ג'ייסון ויליאם וולטון (בס) אייסופ דקר (תופים) שיין ברייר (קלידים) כריס גרין (תופים) פרק זה טעון עדכון. אנא תרמו לוויקיפדיה ועזרו לעדכן אותו. אלבומי אולפן Pale Folklore ‏ 1999 The Mantle ‏ 2002 Ashes Against the Grain ‏ 2006 Marrow of the Spirit ‏ 2010 מדיה וקבצים בנושא אגאלוך בוויקישיתוף אתר האינטרנט הרשמי של אגאלוך אגאלוך, ברשת החברתית פייסבוק אגאלוך, ברשת החברתית אקס (טוויטר) אגאלוך, באתר ספוטיפיי אגאלוך, באתר Last.fm (באנגלית) אגאלוך, באתר AllMusic (באנגלית) אגאלוך, באתר MusicBrainz (באנגלית) אגאלוך, להקה באתר Encyclopedia Metallum (באנגלית) אגאלוך, באתר דיזר אגאלוך, באתר Discogs (באנגלית) אגאלוך, באתר Songkick (באנגלית) אגאלוך, באתר בנדקמפ אגאלוך, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אוטו רש

אמיל אוטו רש (בגרמנית: Emil Otto Rasch; ‏ 7 בדצמבר 1891 – 1 בנובמבר 1948) היה בריגדפיהרר (תת-אלוף) באס אס ופושע מלחמה נאצי. הוא פיקד על איינזצגרופה C, שפעלה בשטחי הכיבוש הגרמניים באוקראינה שבברית המועצות ורצחה כ-221 אלף אזרחים, רובם ככולם יהודים, והיה ממפקדי הטבח בבאבי יאר. רש נולד בפרידריכסרו שבצפון גרמניה, ובמלחמת העולם הראשונה שירת כקצין זוטר בחיל הים. לאחר המלחמה למד פילוסופיה, משפטים ומדע המדינה וקיבל תואר דוקטור במשפטים ותואר דוקטור נוסף בכלכלה פוליטית. בשנת 1931 החל לעבוד כעורך דין במגזר הפרטי בדרזדן והצטרף למפלגה הנאצית. בשנת 1933 הצטרף לאס אה ולאס אס ומונה לראש עיריית רדברג, בשנת 1935 מונה לראש עיריית ויטנברג. משנת 1936 שירת במשרה מלאה באס דה, סוכנות המודיעין של המפלגה הנאצית. ב-1 באוקטובר 1937 מונה למפקד משטרת המדינה בפרנקפורט, ובמרץ 1938 מונה למפקד שירות הביטחון באוסטריה עילית. ביוני 1938 קיבל סמכויות שונות במשרד הראשי לביטחון הרייך, ומונה למפקד משטרת הביטחון והאס דה בפראג. בנובמבר 1939 הועבר לקניגסברג שבמזרח גרמניה, שם יזם ופיקח על רצח המוני של אסירים פוליטיים פולנים שנתפסו בידי האיינזצגרופן. הרציחות בוצעו ביערות, ובגלל שמשכו תשומת לב רש יזם את הקמתו של מחנה הריכוז סולדאו בצפון-מזרח פולין, שהיה מחנה מעבר לפני גירושים לגנרלגוברנמן ובו נרצחו יותר מ-10,000 אסירים פולנים ויהודים. לקראת הפלישה לברית המועצות ביוני 1941, רש מונה למפקד איינזצגרופה C בדרגת בריגדפיהרר (תת-אלוף). היחידה פעלה באוקראינה בעקבות קבוצת ארמיות דרום ורצחה כ-220 אלף אזרחים, רובם ככולם יהודים. הפשע הבולט ביותר שביצעה היה הטבח בבאבי יאר, בו נרצחו 33,771 יהודים ביומיים, 29 ו-30 בספטמבר 1941. רש פיקד על הטבח לצד מושל קייב גנרל קורט אברהרד ושטנדרטנפיהרר (אלוף-משנה) פאול בלובל. רש נחשב למפקד אכזרי ודרש שכל אנשי היחידה, לרבות המפקדים, ישתתפו אישית ברצח היהודים. באוקטובר 1941 עזב רש את התפקיד, ובתחילת 1942 מונה למנהל חברת קונטיננטל אויל בברלין. בספטמבר 1947 הואשם במשפט האיינזצגרופן בנירנברג בפשעים נגד האנושות, בפשעי מלחמה ובחברות בארגון פשע. ההליך המשפטי נגדו הופסק ב-5 בפברואר 1948 בגלל מצבו הבריאותי - הוא סבל ממחלת פרקינסון ומדמנציה. רש מת ב-1 בנובמבר 1948 בנירנברג. מדיה וקבצים בנושא אוטו רש בוויקישיתוף
סזאר בן-עטר

סזאר בן-עטר (בצרפתית: César Benattar;‏ 1868–1937) היה עורך דין, הוגה דעות ליברלי וסופר יהודי-תוניסאי. בן-עטר נולד בתוניסיה בשנת 1868. היה עורך דין במקצועו וחבר לשכת עורכי הדין בתוניס הבירה. בשנת 1904 ייצג בבית משפט את הפוליטיקאי התוניסאי עבד אל-עזיז א-ת'עאבי (אנ'), לימים ממנהיגי התנועה הלאומית התוניסאית וממייסדי המפלגה הלאומית דוסתור, אשר הואשם בהפרת הסדר הציבורי עקב הבעת זלזול פומבי בקוראן ובהעלבת עבד אל-קאדר אל-ג'ילאני (מייסד הקאדריה מהמאה ה-12). האשמות אותן אלת'עאבי הכחיש. בבית המשפט טען בן-עטר כי אי אפשר להעמיד לדין אדם על דעות שהביע במרחב הפרטי. למרות התמיכה של העיתונות הצרפתית באלת'עאבי, גזר עליו בית המשפט התוניסאי עונש מאסר של חודשיים, כנראה כדי לרצות את אנשי מעמד העולמא. בשנת 1905, כשנה לאחר שחרור אלת'עאבי מבית הכלא, חיברו בן-עטר ואלת'עאבי חיבור משותף בצרפתית בשם "הרוח הליברלית של הקוראן" (L’Esprit libéral du Coran). בחיבור טענו השניים כי בימי הביניים היה נהוג לפרש את הקוראן בצורה רציונלית וליברלית, ולכן זכה האסלאם לפריחה התרבותית והרוחנית הידועה כתור הזהב של האסלאם. בהמשך זנחו המוסלמים את הפרשנות הרציונלית לקוראן ולכן התדרדרו רוחנית ותרבותית. הספר קרא למוסלמים לחזור לפרשנות ליברלית של האסלאם, וקרא לרפורמות מעשיות כגון מתן חינוך לנשים וביטול החיג'אב (כיסוי הראש המוסלמי). למרות שאלת'עאבי היה ידוע בעמדותיו הלאומיות-תוניסאיות ועוינות לצרפת, ששלטה באותה עת בתוניסיה כמדינת חסות, הספר מציג עמדה פרו-צרפתית ואף מצדיק את רעיון המשימה המתרבתת. הספר היה ציון דרך בתולדות ההגות הליברלית בתוניסיה. בן-עטר עסק גם בכתיבת ספרות יפה ובשנת 1922 הוציא לאור בפריז את ספרו "הכפר בזרקור" (Le Bled en lumière), קובץ סיפורים קצרים מהפולקלור היהודי-תוניסאי, ובכך היה מראשוני הסופרים היהודים-תוניסאים בצרפתית שכתבו על הפולקלור של קהילתם. בשנת 1927 חיבר נובלה בשם "בית הקולנוע בגיהנום" (Le Cinéma aux enfers) שעלילתה בעלת נימה פרו-צרפתית ומאזכרת דמויות ידועות מהפוליטיקה וההיסטוריה של תוניסיה. בשנת 1926 חיבר מחקר על "המושבות היהודיות בתוניסיה" (Les colonies israélites de Tunisie) הסוקר את הקהילות היהודיות בתוניסיה, שפורסם כחלק מספרו של רוז'ה דסור על ההיסטוריה של תוניס. קיבל מצרפת בשנת 1900 את תואר הכבוד "קצין האקדמיה הצרפתית". 'Hospitalité et fanatisme. (Document sur la mentalité indigène.)', Revue tunisienne 39 (1903), pp. 192–194. César Benattar, el-Hadi Sebai, Abdelaziz Ettéalbi. L'esprit libéral du Coran, E. Leroux, 1905. (הספר באתר ארכיון האינטרנט) Le Bled en lumière : folklore tunisien, Paris : Tallandier, 1923. 'Les colonies israélites de Tunisie', Dans Roger Dessort, Histoire de la ville de Tunis, Alger, 1926. Le Cinéma aux enfers, Tunis: Maison française d'édition et de publications, 1927. Arnold H. Green, The Tunisian Ulama 1873-1915: Social Structure and Response to Ideological Currents, Brill Archive, 1978, pp. 185-187. "Au jour le jour", La Dépêche tunisienne, 1900/04/11 (Numéro 3565), p. 2.
הם חיים

הם חיים (באנגלית: They Live) הוא סרט מדע בדיוני-סאטירי משנת 1988 שבויים על ידי ג'ון קרפנטר. בסרט מככבים רודי פייפר, קית' דייוויד ומג פוסטר. הסרט מתאר את קורותיו של נווד בשם "נאדה" שמגלה כי גזע של חוצנים הסתנן לכדור הארץ וכי החייזרים התמזגו עם האוכלוסייה המקומית. החוצנים מצליחים לשמור על חזות אנושית ועל צייתנות אנושית על ידי שתילת מסרים תת-הכרתיים במדיה המשודרת והמודפסת. נאדה (מגולם על ידי רודי פייפר), נווד, מגיע ללוס אנג'לס ומוצא עבודה כפועל בנין. הוא מתחבר עם פרנק ארמיטראג' (מגולם על ידי קית' דייוויד) שלוקח אותו אל בית תמחוי הנמצא באזור זנוח של העיר. נאדה מוצא ארגז של משקפי שמש חבוי בתוך קיר. הוא לוקח את הארגז ומסליק אותו, אך שומר לעצמו זוג אחד. נאדה מתבונן דרך משקפי השמש ורואה שהמדיה המודפסת ושלטי החוצות מלאים במסרים כגון: "ציית", "התחתן והתרבה", "צפה בטלוויזיה", "אל תחשוב בעצמך", "קנה", "שן", "היכנע" ועוד הוראות המטיפות לצייתנות, סדר חיים ואי פקפוק בסמכות. לבסוף נאדה מבחין באדם שפניו פני ביעותים, גולגולת ללא עור בעלת עיניים זוהרות, אך כאשר הוא מסיר את המשקפיים האדם נראה רגיל לחלוטין. מסתבר כי חייזרים פלשו לכדור הארץ. הם השתלבו והתמזגו עם האוכלוסייה ומפעילים שטיפת מוח נרחבת דרך אותות המשודרים מאנטנות הטלוויזיה המסתירים את חזותם המפלצתית. החייזרים מתקשרים ביניהם עם שעון מיוחד ומדווחים עליו, 2 שוטרים מנסים לתפוס את נאדה והוא יורה עליהם ולוקח את נשקם, בבריחתו, הוא חוטף אשת טלוויזיה ומסתגר בביתה, אך היא מצליחה לזרוק אותו מהחלון. הוא מנסה ליצור קשר עם פרנק, שמפחד לעזור לו, אבל לאחר מאבק, נאדה מצליח לגרום לפרנק ללבוש את המשקפיים, הם הולכים למפגש של המחתרת, אך החייזרים ונציגיהם מחסלים כמעט את כל הנוכחים. הסרט קיבל ביקורות חיוביות מאוד. האתר Rotten Tomatoes נתן לסרט תוצאה של 82%, המבוססת על ידי 46 מבקרים. ב-2012 סלבוי ז'יז'ק ציין את הסרט לשבח וניתח אותו במהלך סרטו "מדריך הסוטה לאידאולוגיה". הם חיים הוא בהחלט אחת מיצירות המופת הנשכחות של השמאל ההוליוודי. [...] משקפי השמש מתפקדים כמו ביקורת על אידאולוגיה. הם מאפשרים לכם לראות את המסר האמיתי מתחת לכל התעמולה, הנצנצים, הפוסטרים וכן הלאה. [...] כשאתם מרכיבים את משקפי השמש, אתם רואים את הדיקטטורה בדמוקרטיה, הסדר הבלתי נראה שמקיים את החופש לכאורה שלכם. המקור באנגלית They Live is definitely one of the forgotten masterpieces of the Hollywood Left. … The sunglasses function like a critique of ideology. They allow you to see the real message beneath all the propaganda, glitz, posters and so on. … When you put the sunglasses on, you see the dictatorship in democracy, the invisible order which sustains your apparent freedom — סלבוי ז'יז'ק, מדריך הסוטה לאידאולוגיה מדיה וקבצים בנושא הם חיים בוויקישיתוף אתר האינטרנט הרשמי של הם חיים (באנגלית) "הם חיים", במסד הנתונים הקולנועיים IMDb (באנגלית) "הם חיים", באתר נטפליקס "הם חיים", באתר AllMovie (באנגלית) "הם חיים", באתר Rotten Tomatoes (באנגלית) "הם חיים", באתר Box Office Mojo (באנגלית) "הם חיים", באתר Metacritic (באנגלית) "הם חיים", באתר אידיבי "הם חיים", באתר Hulu סרטים (באנגלית) "הם חיים", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מהומות דינמו זאגרב-הכוכב האדום בלגרד

מהומות דינמו זאגרב-הכוכב האדום בלגרד הן התפרעויות שהתרחשו ב-13 במאי 1990 באצטדיון מקסימיר בזאגרב שביוגוסלביה (כיום בקרואטיה), בין הגרעין הקשה של אוהדי דינמו זאגרב ("הבחורים הרעים בכחול") לבין אוהדי הכוכב האדום בלגרד ("הגיבורים"). כ-60 בני אדם ביניהם אוהדים ואנשי ביטחון נפצעו במהלך המהומות. צמד הקבוצות הוביל לרוב את ראשות טבלת ליגת העל היוגוסלבית ולעיתים קרובות הוכתרה אחת מן הקבוצות בתואר האליפות. בשנת 1990 החלו לצוץ מתחים אתניים ביוגוסלביה. המגמה הפוליטית הראתה ירידה בכוחו של הקומוניזם ועלייה בדרישה לעצמאות והתנתקות מיוגוסלביה מצידן של חלק מחברות הפדרציה, וביניהן קרואטיה. כמספר שבועות לפני המשחק, התקיימו בחירות רב מפלגתיות בקרואטיה לראשונה מזה 50 שנים. הסיבוב השני של הבחירות הללו נערך ב-6 במאי 1990 ובו זכתה ברוב קולות מפלגת האיחוד הדמוקרטי הקרואטי (HDZ) בראשותו של פרניו טוג'מן. סרביה, תחת הנהגתו של סלובודן מילושביץ', התנגדה לעצמאות קרואטיה ויצירת סדר פוליטי מדיני חדש. מספר שעות לפני תחילת המשחק נרשמו מספר תקריות אלימות בין שני מחנות האוהדים ברחובות זאגרב. ההתנגשות המרכזית החלה בתוך האצטדיון שם השליכו אוהדי דינמו זאגרב אבנים וכיסאות לעבר אוהדי הכוכב האדום, שהחלו לעקור את הגדרות ושלטי החסות שהפרידו בין מחנות האוהדים, והחלו לעשות דרכם לעבר אוהדי דינמו זאגרב, תוך כדי זריקת חפצים וקריאת קריאות לאומניות בגנות המנהיג הקרואטי הנבחר. האוהדים החלו לפרוץ לכר הדשא כאשר פעולות המשטרה אינן מצליחות להשאירם ביציעים. רק לאחר הגעת תגבורת הכוללת כלי רכב משוריינים ותותחי מים, הצליחה המשטרה להשתלט על המהומות. שחקני הכוכב האדום בלגרד עזבו את כר הדשא ונכנסו לחדר ההלבשה, אך לעומתם חלק משחקני דינמו זאגרב נשארו במגרש. קפטן הקבוצה, זבונימיר בובאן, בעט בקצין המשטרה ראפיק אחמינוביץ'. בובאן הוכרז בקרואטיה כגיבור לאומי ואף זכה למוניטין של לאומן קרואטי בסרביה. הוא הושעה מכל פעילות למשך שישה חודשים על ידי התאחדות הכדורגל היוגוסלבית. קצין המשטרה (בוסני מוסלמי) מחל לשחקן באופן פומבי מספר שנים לאחר האירוע. המהומות סימנו את הדרך לסופה של ליגת העל היוגוסלבית. בעונת 1990/1991 פרשו הקבוצות הקרואטיות והסלובניות מליגה זו, ועונתה האחרונה הייתה עונת 1991/1992. אירוע מהומות זה היווה זרז לפרוץ מלחמת העצמאות של קרואטיה בשנת 1991. יש הרואים בבעיטת השחקן בקצין המשטרה הוכחה עבור העם הקרואטי שאפשר "להכות" את הממשלה היוגוסלבית, מוסדותיה וההגמוניה הסרבית השלטת[דרוש מקור]. המלחמה בבלקן בראשית שנות ה-90 של המאה הקודמת הביאה לכדי פירוקה של יוגוסלביה למדינות לאום עצמאיות. קטע מהמהומות, באתר יוטיוב "מעגל של גיהינום": בחזרה למשחק הכדורגל ש"פתח את המלחמה ביוגוסלביה", באתר ynet, 13 במאי 2022
תיכון שילר בהמלין

תיכון שילר בהמלין (בגרמנית: Schiller-Gymnasium Hameln) הוא בית הספר הוותיק בהמלין – נוסד בשנת 1133. בית הספר נוסד בשנת 1133 במנזר בעיר המלין. השפעת הרפורמציה על בית הספר התחזקה עם מינויו של ברנהרד ליודר בשנת 1540 למנהל. עד שנת 1741 מומן בית הספר על ידי הכנסייה. כאשר יוסטוס לאו מונה למנהל הוא הצליח להיפטר מהתלות הכלכלית המוחלטת בכנסייה. עם הזמן רק מורים נבחרים הורשו ללמד בבית הספר ותוכניות הלימוד חוברו בקפידה כך שבשנת 1831 בית ספר קיבל תואר "טרום־גימנסיאלי". עם חקיקתו של חוק ביטול התלות הכלכלית בכנסיית המלין בשנת 1848 נפרצה הדרך למימון חילופי. באותה עת הוענק לבית הספר תואר "בית ספר תיכון לנערים". הלימודים התקיימו בו לפי תוכניות עצמאיות. רוב המורים היו אנשים פרטיים[דרושה הבהרה]. בשנת 1867 קיבל בית הספר הכרה כגימנסיה בשנת 1876 היו בו 354 תלמידים. בשנת 1897 נרכש עבור בית הספר מבנה חדש ובשנת 1910 למדו בו 639 תלמידים. בשנת הלימודים 2016/2017 למדו בבית הספר כ-1,160 תלמידים. אתר האינטרנט הרשמי של תיכון שילר בהמלין היסטוריה של בניין בית הספר (בגרמנית) עמוד הבית של תחנת הרדיו של בית הספר (בגרמנית)
קאורי איצ'ו

יפן זהו שם יפני; שם המשפחה הוא איצ'ו. קאורי איצ'ו (ביפנית: 伊調馨; באנגלית: Kaori Icho; ‏נולדה ב-13 ביוני 1984) היא מתאבקת יפנית בסגנון חופשי, במשקל 63 ק"ג, 4 פעמים ברציפות אלופה אולימפית (אתונה 2004, בייג'ינג 2008, לונדון 2012 וריו דה ז'ניירו 2016) ובכך הייתה לאישה הראשונה בהיסטוריה, בכל ענף ספורט שהוא, שזוכה בתואר אולימפי ארבע פעמים ברציפות. היא 9 פעמים אלופת העולם (2002, 2003, בשנת 2004 לא נערכה אליפות עולם, 2005 - 2007, 2011, 2013 ו-2014). איצ'ו, נחשבת לאחת המתאבקות הגדולות בכל הזמנים ולאחת הספורטאיות הגדולות. איצ'ו נולדה באצ'ינואה במחוז אאומורי. היא בעלת 153 ניצחונות רצופים ללא הפסד. אחותה הבוגרת, צ'יהארו, פעמיים ברציפות סגנית אלופה אולימפית בהיאבקות חופשית (אתונה 2004 ו-בייג'ינג 2008). מדיה וקבצים בנושא קאורי איצ'ו בוויקישיתוף קאורי איצ'ו, באתר הוועד האולימפי הבין-לאומי קאורי איצ'ו, באתר olympedia.org קאורי איצ'ו, באתר United World Wrestling ערך זה הוא קצרמר בנושא ספורטאים ובנושא יפנים. אתם מוזמנים לתרום לוויקיפדיה ולהרחיב אותו.
היטומי אוברה

יפן זהו שם יפני; שם המשפחה הוא אוברה. היטומי אוברה (ביפנית: 小原日登美; באנגלית: Hitomi Obara; ‏נולדה ב־4 בינואר 1981) היא מתאבקת יפנית בסגנון חופשי במשקל 48 ק"ג, האלופה האולימפית (לונדון 2012) ו-8 פעמים אלופת העולם (2000, 2001, 2005 - 2008, 2010 ו-2011). נחשבת לאחת המתאבקות הגדולות בכל הזמנים. אוברה נולדה בהאצ'ינוהה במחוז אאומורי. היא קפטן בצבא יפן. היטומי אוברה, באתר olympedia.org היטומי אוברה, באתר United World Wrestling ערך זה הוא קצרמר בנושא ספורטאים ובנושא יפנים. אתם מוזמנים לתרום לוויקיפדיה ולהרחיב אותו.
מחוזות אוהיו

במדינת אוהיו שבארצות הברית ישנם 88 מחוזות. הגדול שבמחוזות אוהיו הוא מחוז אשטאבולה (1,819 קמ"ר), הקטן שבהם הוא מחוז לייק (591 קמ"ר), והמאוכלס שבהם הוא מחוז קויאהוגה (כ-1,280,122 תושבים נכון ל-2010). עיר הבירה, קולומבוס, נמצאת במחוז פרנקלין. הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים. מדיה וקבצים בנושא מחוזות אוהיו בוויקישיתוף History of Cuyahoga County - Cuyahoga County of Ohio
ז'ירונה (פירושונים)

ג'ירונה (Girona) האם התכוונתם ל... ז'ירונה – עיר בקהילה האוטונומית קטלוניה בצפון-מזרח ספרד, ובירת מחוז ז'ירונה ז'ירונה (כדורגל) – קבוצת כדורגל מהעיר ז'ירונה מחוז ז'ירונה – הקטן בשטחו מבין ארבעת המחוזות (או הפרובינציות, provincias) של הקהילה האוטונומית קטלוניה שבספרד סנט ג'וזף ז'ירונה – מועדון כדורסל מהעיר ז'ירונה שבספרד ז'ירונה (ספינה) (La Girona) – גליאצה מהארמדה הספרדית שהתנפצה ב-1588 ממערב לסוללת הענק בחופה הצפוני-מזרחי של צפון אירלנד וכתוצאה מכך 1,291 ספרדים קיפחו את חייהם (לחצו לצפייה בציור טביעתה של הגליאצה ז'ירונה ) ז'ירונה (נהר) (Río Girona) – נהר קטן בצפון-מזרח מחוז אליקנטה בקהילה האוטונומית ולנסיה שבספרד שנשפך לים התיכון (לחצו לצפייה במפה מסומן בכחול מודגש) ג'ירון (צרפת) (Giron) – קומונה במחוז אן בחבל רון-אלפ שבצרפת
גוספיץ' (מחנה ריכוז)

מחנה הריכוז גוֹסְפִּיץ' (בסרבו-קרואטית: Logor Gospić, בסרבית קירילית: Логор Госпић ), היה מחנה ריכוז אשר הוקם על ידי שלטון האוסטאשה כ-4 קילומטרים מהעיירה גוספיץ'(אנ') במדינת קרואטיה העצמאית, בסמוך לחופי הים האדריאטי, ופעל מיוני ועד שלהי אוגוסט 1941. הוא נועד לשמש כמחנה מעבר למגורשים בני יהדות יוגוסלביה מאזור קרואטיה בדרכם למחנות ההשמדה וכן לתושבים ממוצא סרבי. לאחר כיבוש ממלכת יוגוסלביה על ידי גרמניה הנאצית הוקמה מדינת קרואטיה החופשית בשלטון האוסטאשה שהייתה למעשה מדינת בובות של הגרמנים. עם הקמתה הוחל במבצע ל"טיהור קרואטיה מיסודות זרים", בתחילה הסרבים ובהמשך יהודי המדינה. ביוני 1941 הוקם מחנה גוספיץ' ובראשית יולי הועברו אליו כ-2,000 מיהודי זאגרב. מגוספיץ' הועברו המגורשים לקרושצ'יצה, ליאסנובאץ, לאי פאג ולידובנו. פיזורם של המגורשים במהירות בוצע על ידי שלטון האוסטאשה, בגלל כניסתם המיועדת לאזור של כוחות צבא ממלכת איטליה שנודעו ביחסם הסובלני יחסית כלפי היהודים. למחנה גוספיץ' גורשו גם יהודים מביילובאר, ואראז'דין, ויסוקו וקופריבניצה. בשיא פעילותו היו בגוספיץ' לפחות 28,700 אסירים וקיימות עדויות על מעשי רצח של אסירים שבוצעו גם במחנה עצמו. מפקד המחנה היה סְטְיֶיפָּן רוּבִּינִיץ'. ב-1956 הוקמה במקום אנדרטה להנצחת הכלואים והנרצחים. בראשית שנות ה-90, במהלך מלחמת העצמאות של קרואטיה, נהרסה האנדרטה על ידי לאומנים קרואטים. מחנות ההשמדה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 314-313. קהילות יהודיות, בתוך: צבי לוקר (עורך), פנקס הקהילות - יוגוסלאוויה, עמודים 41, 117, 121, 296.
אמלריך

האם התכוונתם ל... אמלריך הראשון, מלך ירושלים – מלך ממלכת ירושלים משנת 1162 ועד 1174 אמלריך השני, מלך ירושלים – ראש ממלכת ירושלים בין שנת 1198 לשנת 1205, הוכתר גם כאמלריך הראשון, מלך קפריסין ארנו אמורי מוכר גם כארנו אמלריך - נזיר ציסטרסיאני שעמד בראש מסע הצלב האלביגנזי